Lykos (syn Pandióna)

Lykos (, ) je v gréckej mytológii syn aténskeho kráľa Pandióna II. a jeho manželky Pylie.Apollodoros, Bibliotheca, 3,15,5.

Antický autor Apollodora z Atén uvádza, že po smrti aténskeho kráľa Kekropa II. ovládol Atény jeho brat Métión so svojimi synmi. Zákonný dedič trónu Pandión utiekol do Megary, kde sa oženil s Pyliou, dcérou kráľa Pyla a neskôr v Megare prevzal kráľovské žezlo.

Pandión a Pylia sa stali rodičmi štyroch synov, Lyka, Palla, Nisa a Aigea, ktorý neskôr Métióna z Atén vyhnal a zasadol na kráľovský trón.Apollodoros, Bibliotheca, 3,15,6. Lykos potom kvôli nezhodám s bratom Atény opustil a odišiel ku kráľovi Sarpédónovi do krajiny "Solymer", ktorú neskôr premenovali po ňom na Lýkiu.Herodotos, História, 1,173.

Hieronym a aj iní antickí autori, ktorí zostavili zoznam kráľov Atén, kráľa Metióna neuvádzajú, ale v zhode tvrdia, že Pandión II. bol následníkom aténskeho kráľa Kekropa II. a po ňom sa stal v Aténach kráľom jeho syn Aigieus.Hieronymus, Chronicon, 16-187.Eusebios, Kronika 2,185.

 Referencie 

 Pozri aj 
 Zoznam mýtických panovníkov Atén

Kategória:Postavy gréckej mytológie